CELEX: 32013D0495
Language: lv
Date: 2013-10-09 00:00:00
Title: 2013/495/ES: Komisijas Lēmums ( 2013. gada 9. oktobris ) par pasākumu, ko Somija veikusi saskaņā ar Eiropas Parlamenta un Padomes Direktīvu 2006/42/EK un ar ko aizliedz ķīļatipa šķēlēja modeli (izziņots ar dokumenta numuru C(2013) 6442)  Dokuments attiecas uz EEZ

11.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 270/7
            
         KOMISIJAS LĒMUMS
   (2013. gada 9. oktobris)
   par pasākumu, ko Somija veikusi saskaņā ar Eiropas Parlamenta un Padomes Direktīvu 2006/42/EK un ar ko aizliedz ķīļatipa šķēlēja modeli
   (izziņots ar dokumenta numuru C(2013) 6442)
   (Dokuments attiecas uz EEZ)
   (2013/495/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1) un jo īpaši tās 11. pantu,
   tā kā:
   
               (1)
            
            
               Saskaņā ar Direktīvas 2006/42/EK 11. panta 2. punktā noteikto procedūru Somijas iestādes paziņoja Komisijai un pārējām dalībvalstīm par pasākumu, ar ko aizliedz laist tirgū un izmantot Hakki Pilke Z100 modeļa hidraulisku ķīļatipa šķēlēju, ko ražo Maaselän Kone Oy, Valimotie 1, FI-85800 Haapajärvi, Somijā, un prasa ražotājam veikt korektīvas darbības attiecībā uz mašīnām, kas jau laistas tirgū.
            
         
               (2)
            
            
               Somijas iestādes kā pasākuma iemeslu minēja mašīnas neatbilstību turpmākajām Direktīvas 2006/42/EK I pielikumā norādītajām veselības aizsardzības un drošuma pamatprasībām (ar norādi uz specifikācijām standartā EN 609-1 Lauksaimniecības un mežkopības mašīnas – Bluķu šķēlēju drošums – 1. daļa: Ķīļatipa šķēlēji un EN 574 Mašīnu drošība – Abu roku vadības ierīces – Funkcionālie aspekti – Projektēšanas principi):
               
                           —
                        
                        
                           
                              1.1.2. Drošības integrācijas principi,
                        
                     
                           —
                        
                        
                           
                              1.2.2. Vadības ierīces,
                        
                     
                           —
                        
                        
                           
                              1.2.3. Iedarbināšana,
                        
                     
                           —
                        
                        
                           
                              1.3.7. Risks saistībā ar kustīgajām daļām,
                        
                     
                           —
                        
                        
                           
                              1.4.3. Īpašas prasības aizsargierīcēm.
                        
                     
         
               (3)
            
            
               Somijas iestādes pieņēma pasākumu pēc izmeklēšanas saistībā ar smagu negadījumu, kad mašīnas iedarbināšanai izmantotās abu roku vadības ierīces sviras bija sasietas kopā. Somijas iestādes uzskatīja, ka abu roku vadības ierīce, ar ko aprīkota mašīna, nav projektēta tā, lai mašīnu nebūtu iespējams viegli apturēt vai iedarbināt ar vienu roku vai ar kādu citu ķermeņa daļu.
            
         
               (4)
            
            
               Komisija rakstiski aicināja ražotāju izteikt viedokli par Somijas veikto pasākumu. Ražotājs atbildē norādīja, ka pēc pasākuma pieņemšanas tas attiecībā uz ražojumiem, kas izgatavoti kopš 2010. gada rudens, nodrošinājis mašīnas projekta atbilstību un ierosinājis korektīvus pasākumus, kas veicami mašīnām, kuras laistas tirgū pirms minētā datuma. Kopš 2011. gada vasaras ķīļatipa šķēlēju tirgo ar atsauci Hakki Pilke HH100.
            
         
               (5)
            
            
               Somijas iestādes apstiprināja, ka Hakki Pilke Z100 un HH100 modeļu ķīļatipa šķēlēji, kas laisti tirgū kopš 2010. gada rudens, atbilst Direktīvas 2006/42/EK prasībām un ka tāpēc aizliegums laist tirgū un izmantot šīs mašīnas ir atcelts. Tomēr paliek spēkā pienākums atsaukt pirms 2010. gada rudens izgatavotos ķīļatipa šķēlējus un panākt to atbilstību.
            
         
               (6)
            
            
               Pēc Somijas iestāžu sniegto pierādījumu un ražotāja paustā viedokļa izskatīšanas ir apstiprinājies, ka Hakki Pilke Z100 modeļa ķīļatipa šķēlēji ar abu roku vadības ierīci, kuru iespējams viegli apturēt vai iedarbināt ar vienu roku vai ar kādu citu ķermeņa daļu, neatbilst Direktīvas 2006/42/EK I pielikumā norādītajām veselības aizsardzības un drošuma pamatprasībām un ka šāda neatbilstība rada nopietnu ievainojumu risku lietotājiem,
            
         IR PIEŅĒMUSI ŠO LĒMUMU.
   1. pants
   Somijas iestāžu veiktais pasākums, ar ko aizliedz laist tirgū un izmantot Hakki Pilke Z100 modeļa ķīļatipa šķēlējus ar abu roku vadības ierīci, kuru iespējams viegli apturēt vai iedarbināt ar vienu roku vai ar kādu citu ķermeņa daļu, un ar ko ražotājam prasa atsaukt neatbilstīgos ražojumus, kas jau laisti tirgū, vai panākt to atbilstību, ir pamatots.
   2. pants
   Šis lēmums ir adresēts dalībvalstīm.
   
      Briselē, 2013. gada 9. oktobrī
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 157, 9.6.2006., 24. lpp.